ПРОЕКТ НА  ДОГОВОР

Днес, ....................2024 г., в гр. Самоков, между:

СНЦ „МИГ САМОКОВ“, с адрес: гр. Самоков, п.к. 2000, ул. „Македония“ № 34  и с БУЛСТАТ 177037471, представлявана от инж. Д-р Ангел Джоргов, наричан за краткост в този Договор, „ВЪЗЛОЖИТЕЛ”, от една страна, и от друга страна:

………………………………, ЕИК……………….., представлявано от ……………………..............................................….., със седалище и адрес на управление …............................................…………, наричан за краткост „ИЗПЪЛНИТЕЛ”,

на основание чл. 112, ал.1 и 6 във връзка с чл. 18, ал. 1, т. 12 от Закона за обществените поръчки и в изпълнение на Решение за класиране за обществена поръчка с предмет: …………., с уникален номер в регистъра на обществените поръчки ……. се сключи настоящият договор за следното:

І. ПРЕДМЕТ НА ДОГОВОРА
Чл.1. ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извърши ……………………………………., в съответствие с  техническата документация на Възложителя, техническото предложение и ценовото предложение на Изпълнителя и с посочените в списъка с експерти лица, неразделна част от настоящия договор.

II. ЦЕНИ И НАЧИНИ НА ПЛАЩАНЕ

Чл.2. Общата стойност на договора е .............................. без ДДС или  ............................. /словом /лв. с ДДС, съгласно ценовото предложение, неразделна част от договора.
Чл.3. Разплащането се извършва, както следва: 
Чл. 3.1. ВЪЗЛОЖИТЕЛЯТ превежда на ИЗПЪЛНИТЕЛЯ аванс за изпълнението на СМР в размер на до 30 %  /тридесет процента/ от стойността на  сумата по чл. 2 с ДДС, или .................../...  словом/ лева в срок до 30 /тридесет/ календарни дни, при откриване на строителна площадка и представяне на фактура, придружена с гаранция за стойността на аванса. 
Чл.3.2. Разплащането на извършените СМР се извършва по единични цени, съгласно предложението на ИЗПЪЛНИТЕЛЯ, въз основа на протокол за установяване на извършени СМР, съставен от ИЗПЪЛНИТЕЛЯ и проверен и съгласуван с КОНСУЛТАНТА по чл. 166 от ЗУТ, сметка 22  и фактура, в 30 /тридесет/ дневен срок. Протоколът трябва да бъде придружен с представени от Изпълнителя и подписани от  Консултанта по чл.166 от ЗУТ подробни количествени сметки за извършените строително-монтажни работи, актове и протоколи по Наредба № 3/31.07.2003 г. за съставяне на актове и протоколи по време на строителството, сертификати и декларации за съответствие на вложените материали, одобрени с протокол на строителния надзор и авторския надзор. Сертификатите и декларациите за съответствие на вложените материали, които не са в оригинал, се заверяват с «Вярно с оригинала» от Изпълнителя и се подписват и подпечатват от строителния надзор.
Чл.3.3. ВЪЗЛОЖИТЕЛЯТ превежда на ИЗПЪЛНИТЕЛЯ междинни плащания, които не могат да надвишават 60% от стойността по чл.2, при условията на чл.3.2 Първото междинно плащане се извършва при достигане на изпълнен обем от дейности, равняващи се на минимум 20 % от стойността на СМР, като се приспада преведения аванс и се освобождава представената гаранция.
Чл.3.4. Окончателното разплащане се извършва при условията на чл.3.2. в 30 (тридесет) дневен срок след подписване на констативен акт за установяване годността за приемане на строежа. 

Чл.3.5. Всички плащания по настоящия договор ще се извършват по банков път по следната банкова сметка на ИЗПЪЛНИТЕЛЯ:
Обслужваща банка: ……………………………
Банкова сметка: ……………………………….
Банков код: ……………………………………..
Титуляр на сметката: ……………………………..
В случай на промяна в банковата сметка ИЗПЪЛНИТЕЛЯТ е длъжен в тридневен срок да уведоми ВЪЗЛОЖИТЕЛЯ. Ако в определения срок не е получено уведомление за промяната, то плащането се счита за надлежно извършено.

Чл.4. Посочените СМР могат да претърпят промяна по време на строителството. За действително извършени и подлежащи на разплащане се считат само тези видове работи, които са отразени в акт за извършени СМР, окомплектован със съответните доказателствени материали.

Чл.5.1. Непредвидените, допълнително възникнали СМР се определят с констативен протокол между ВЪЗЛОЖИТЕЛ, КОНСУЛТАНТА по чл. 166 от ЗУТ и ИЗПЪЛНИТЕЛ и ще се разплащат съгласно чл.3.2. от 10-те процента на непредвидените СМР, включени в цената на договора. Новите видове СМР се заплащат по утвърдени от ВЪЗЛОЖИТЕЛЯ и КОНСУЛТАНТА по чл. 166 от ЗУТ цени, съставени при предложените в Офертата на ИЗПЪЛНИТЕЛЯ елементи на ценообразуване, както следва :  
- часова ставка 							................лв./час
- допълнителни разходи	 върху труда				........................ %
- допълнителни разходи	 върху механизацията		........................ %
- доставно-складови разходи					........................ %
- печалба								........................ % 
като разходните норми за труд и механизация се залагат в единичните фирмени цени, съгласно УСН и ТНС. Ако някои видове работи липсват в тези норми, да се прилага “Билдинг мениджър” или Местни норми;
	-  цените на материалите ще се доказват с фактури и не трябва да надвишават  цените на производители или официални дистрибутори.

Чл. 5.2. Цените от ценовото предложение на ИЗПЪЛНИТЕЛЯ не могат да се променят за срока на договора, освен в случаите, изрично уговорени в този договор и в съответствие с разпоредбите на ЗОП и действащото законодателство.

Чл.6.1. Когато ИЗПЪЛНИТЕЛЯТ е сключил договор/договори за подизпълнение частта от поръчката, която се изпълнява от ПОДИЗПЪЛНИТЕЛ, може да бъде предадена като отделен обект на ИЗПЪЛНИТЕЛЯ или на ВЪЗЛОЖИТЕЛЯ, ВЪЗЛОЖИТЕЛЯТ заплаща възнаграждение за тази част на ПОДИЗПЪЛНИТЕЛЯ. *

Чл.6.2. Разплащанията по чл. 6.1 се осъществяват въз основа на искане, отправено от ПОДИЗПЪЛНИТЕЛЯ до ВЪЗЛОЖИТЕЛЯ чрез ИЗПЪЛНИТЕЛЯ, който е длъжен да го предостави на ВЪЗЛОЖИТЕЛЯ в 15-дневен срок от получаването му.*

Чл.6.3. Към искането по 6.2, ИЗПЪЛНИТЕЛЯТ предоставя становище, от което да е видно дали оспорва плащанията или част от тях като недължими. *

Чл.6.4. ВЪЗЛОЖИТЕЛЯТ има право да откаже плащане, когато искането за плащане е оспорено, до момента на отстраняване на причината за отказа.*

1. СРОК НА ДОГОВОРА
Чл. 7.1. Договорът влиза в сила от регистрационния индекс в деловодната система на Възложителя и е със срок на действие до изпълнение на всички поети от страните задължения по договора. 

Чл.7.2. Срокът на изпълнение на строително-монтажните работи започва да тече от датата на подписване на Протокол за откриване на строителна площадка и определяне на строителна линия и ниво на строежа и приключва с подписването на Констативен акт за установяване годността за приемане на строежа - Образец 15 от Наредба № 3/31.07.2003г. за съставяне на актове и протоколи по време на строителството.

Чл.7.2.1. Срок за изпълнение на предвидените в проекта СМР -  ............ /словом .../  календарни дни, считано от датата на подписване на акт за откриване на строителна площадка.
Чл.7.2.2. Срок за отстраняване на гаранционни дефекти: ............ /словом .../ ;
Чл.7.3. ВЪЗЛОЖИТЕЛЯТ, чрез свой упълномощен представител съгласува представения от  ИЗПЪЛНИТЕЛЯ график за извършването на отделните видове СМР, със заложени срокове за изпълнение съобразно линейния график. 
Чл.7.3.1. При спиране на строителството по нареждане на ВЪЗЛОЖИТЕЛЯ или на КОНСУЛТАНТА по чл. 166 от ЗУТ, или от страна на друг общински или държавен орган, имащ отношение към строителните дейности, свързани с предмета на настоящия договор, по обективни причини, за които ИЗПЪЛНИТЕЛЯТ няма вина, срокът за изпълнение се удължава съответно с периода на спирането. Спирането на строителството се удостоверява с подписване на Акт образец 10 за установяване състоянието на строежа при спиране на строителството. Продължаването на строителството се удостоверява с подписване на Акт образец 11 за установяване състоянието на строежа и строително монтажните работи при продължаване на строителството. Във всички случаи сроковете за изпълнение на отделните дейности при спиране и продължаване на строителството трябва да са съобразени със сроковете на предложения от ИЗПЪЛНИТЕЛЯ линеен график за изпълнение на дейностите и да не надвишават рамките на  съответния срок по чл.7.2.1. 

Чл.7.3.2. При неблагоприятни метеорологични условия, чието настъпване е удостоверено с официална справка, издадена от Националния институт по метеорология и хидрология към БАН, срокът за изпълнение спира да тече за периода от време, посочен в справката.
Чл.7.3.3. Забавянето на плащанията от страна на ВЪЗЛОЖИТЕЛЯ не е основание за спиране или забавяне на строително - монтажните работи от страна на ИЗПЪЛНИТЕЛЯ.

IV. ПРАВА, ЗАДЪЛЖЕНИЯ И ОТГОВОРНОСТИ НА СТРАНИТЕ
Чл.8. Права и задължения на ВЪЗЛОЖИТЕЛЯ
(1)  ВЪЗЛОЖИТЕЛЯТ се задължава:
1. Да осигури КОНСУЛТАНТ по чл. 166 от ЗУТ при откриване на строителната площадка и при извършване на СМР.
2. Да осигури свободен достъп на Изпълнителя до обекта, както и да създаде на Изпълнителя необходимите условия за изпълнение на строителството и да му оказва необходимото съдействие, съгласно условията на този договор и изискванията на нормативните актове. 
3. Да уведоми за лицата, които ще осъществяват контрол по договора, както и всяка необходима информация и документи преди започване на изпълнението на СМР. 
4. Да изплаща уговорените възнаграждения в срок, съгласно условията в договора. 
5. Да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта. 
6. Да участва със свой представител при приемане на обекта. 
7. Да уведомява ИЗПЪЛНИТЕЛЯ писмено в 5 (пет) дневен срок след установяване на появили се в гаранционния срок дефекти.	

(2)  ВЪЗЛОЖИТЕЛЯТ има право:
1. Да изисква от Изпълнителя да изпълнява всяка от дейностите по договора в срок и без отклонения. 
2. Да упражнява контрол по изпълнението на този договор чрез упълномощени от него лица, като има право да извършва проверки във всеки момент от изпълнението на договора, без това да пречи на оперативната дейност на Изпълнителя. 
3. Да прави рекламации при установяване на некачествена работа, която не е в съответствие с Техническото предложение на изпълнителя и с работния проект, с нормативната уредба, както и да не извършва плащане за вложен материал или свършена работа, в случай, че е некачествена и не отговаря на изискванията на Възложителя. 
4. Да иска повторно да бъдат изпълнени СМР, които са извършени некачествено. Срокът за отстраняване на недостатъците се определя с предписание на КОНСУЛТАНТА по чл. 166 от ЗУТ, в съответния констативен Акт и се вписва в заповедната книга. 
5. Да задържи и/или усвои гаранцията за изпълнение или съответна част от нея при неизпълнение от страна на Изпълнителя на клаузи от договора и/или да получи неустойка в размер, определен в раздел Неустойки от настоящия договор. 

Чл.9. ВЪЗЛОЖИТЕЛЯТ и КОНСУЛТАНТЪТ по чл. 166 от ЗУТ имат право да проверяват изпълнението на този договор по всяко време, относно качеството на видовете работи, вложените материали и спазване правилата за безопасна работа по начин, незатрудняващ работата на ИЗПЪЛНИТЕЛЯ.        
Чл.10. ВЪЗЛОЖИТЕЛЯТ и КОНСУЛТАНТЪТ по чл. 166 от ЗУТ имат право  при констатиране на некачествено извършени работи, влагане на некачествени или нестандартни материали, да спират извършването на СМР до отстраняване  на нарушението. Подмяната на същите и отстраняването на нарушенията са за сметка на ИЗПЪЛНИТЕЛЯ.      

Чл.11. ВЪЗЛОЖИТЕЛЯТ не носи отговорност за действия или бездействия на ИЗПЪЛНИТЕЛЯ, в резултат  на които възникнат:
1. Смърт или злополука,  на което и да било физическо лице;
1. Загуба или нанесена вреда на каквото и да било имущество, вследствие изпълнение предмета на договора през времетраене на строителството.

Чл. 12. ИЗПЪЛНИТЕЛЯТ се задължава:
1. Да изпълни качествено в определените срокове предмета на поръчката, като организира и координира цялостния процес на изпълнение в съответствие с изискванията на възложителя и действащата нормативна уредба. 
2. Да извърши строителството на обекта, като спазва проекта и предписанията на проектанта, консултанта, възложителя и/или друг компетентен орган и спазва изискванията на нормативи и стандарти за съответните дейности. 
3. При изпълнение предмета на договора ИЗПЪЛНИТЕЛЯТ се задължава да използва лицата, посочени в Списък на персонала и/или с ръководния състав с определена професионална компетентност за изпълнението на обществената поръчка, неразделна част от настоящия договор. 
4. Промяната на експерти от екипа на ИЗПЪЛНИТЕЛЯ се допуска само след предварително писмено съгласие на ВЪЗЛОЖИТЕЛЯ и при наличие на обективни причини за това (прекратяване на трудово правоотношение, придобиване на трайна нетрудоспособност, смърт и др.). Предложеният нов експерт трябва да притежава еквивалентни образование, квалификация и опит.
5. Да осигурява спазване на изискванията на: 
5.1. Наредба № 2 от 31.07.2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, Наредба № 3 от 31.07.2003г. за съставяне на актове и протоколи по време на строителството; 
5.2. Закон за националната стандартизация, Закон за техническите изисквания към продуктите, (съгласно Наредба №РД-02-20-1/05.02.2015 г. за условията и реда за влагане на строителните продукти в строежите на РБългария); 
5.3. Закона за здравословни и безопасни условия на труд /ЗЗБУТ/ и Наредба № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи; 
5.4. Закона за управление на отпадъците и Наредба за управление на строителните отпадъци и за влагане на рециклирани строителни материали.
6. Да се снабди с всички видове разрешителни за навлизане на автотранспорт и механизация в зоната на обекта и за изпълнение на видовете работи, свързани с изпълнение на поръчката. 
7. Да влага в строежа строителни продукти, които да осигуряват изпълнението на основните изисквания към строежите по чл. 169, ал. 1 на Закона за устройство на територията (ЗУТ), да отговарят на изискванията, определени със Закона за техническите изисквания към продуктите и Наредба № РД-02-20-1 от 5 февруари 2015 г. за условията и реда за влагане на строителни продукти в строежите на Република България и да се посочат номерата на действащите стандарти с технически изисквания към продуктите – БДС; БДС EN, които въвеждат международни или европейски стандарти; БДС EN, които въвеждат хармонизирани европейски стандарти; Българско техническо одобрение и Европейско техническо одобрение. Всички строителни продукти трябва да са придружени с „Декларация за съответствие”. При изпълнението на саниращите и възстановителните работи да се използват съвременни материали и технологии. Самите материали да са съвместими помежду си и да са част от цялостна система за изпълнение на ремонтните дейности. За продуктите да представя на ВЪЗЛОЖИТЕЛЯ и КОНСУЛТАНТА по чл. 166 от ЗУТ необходимите сертификати и декларации за съответствие. 
8. Да предоставя на ВЪЗЛОЖИТЕЛЯ и КОНСУЛТАНТА по чл. 166 от ЗУТ възможност да извършват контрол по изпълнението на работите на обекта.
9. Да изпълнява всички нареждания и заповеди по изпълнението на СМР, дадени от ВЪЗЛОЖИТЕЛЯ и КОНСУЛТАНТА по чл. 166 от ЗУТ. 
10. Да отстрани изцяло за своя сметка всички установени дефекти и допуснати грешки, както и да замени некачествено извършените работи и некачествените материали, ако такива бъдат констатирани от ВЪЗЛОЖИТЕЛЯ на обекта, КОНСУЛТАНТА по чл. 166 от ЗУТ и приемателната комисия на всеки етап от строителството до издаване на разрешение за ползване.
11. Да спазва изискванията на чл. 74 от ЗУТ. 
12. Да уведомява КОНСУЛТАНТА по чл. 166 от ЗУТ за извършени СМР, които подлежат на закриване  и чието качество  и количество не могат да бъдат установени по-късно. След съставяне на двустранен акт обр.12, КОНСУЛТАНТЪТ по чл. 166 от ЗУТ ще даде писмено разрешение за закриването им.
13. Да уведомява писмено КОНСУЛТАНТА по чл. 166 от ЗУТ и ВЪЗЛОЖИТЕЛЯ за изпълнението на всички видове работи, свързани с изпълнение на поръчката.
14.  Да уведомява своевременно писмено ВЪЗЛОЖИТЕЛЯ винаги, когато съществува опасност от забавяне или нарушаване изпълнението на срока по чл. 7.2.1.
15. Да не изпълнява СМР извън договорените, в противен случай ще бъдат за негова сметка.
16. Да води пълно досие на обекта (протоколи и актове по Наредба № 3 от 2003 год. за съставяне на актове и протоколи по време на строителство) и при нужда да го предоставя на Възложителя, Консултанта по чл. 166 от ЗУТ и контролните органи, както и да съдейства при взимане на проби, извършване на замервания, набиране на снимков материал да осигури достъп до обекта и цялата документация. 
17. Да съставя, оформя и представя необходимите документи за разплащане, отчитащи извършените СМР (количествени сметки, протоколи и актове по Наредба № 3 от 2003 год., актове за извършени СМР и фактури).
18. След изпълнението на договора да предаде на ВЪЗЛОЖИТЕЛЯ всички проекти, материали и документи, които са придобити, съставени или изготвени от него във връзка с дейностите в изпълнение на договора. ИЗПЪЛНИТЕЛЯТ може да задържи копия от тези документи и материали, но няма право да ги използва без изричното писмено съгласие на ВЪЗЛОЖИТЕЛЯ. 
19. При влагането на материали и елементи, предмет на архитектурното решение (настилки, елементи на градското обзавеждане, осветителни тела, решетки, капаци и др.) ИЗПЪЛНИТЕЛЯТ трябва да получи писмено предварително разрешение от ВЪЗЛОЖИТЕЛЯ, което се дава след представяне на мостри.
20. Да ограничи действията на своя персонал и механизация в границите на строителната площадка, като не допуска навлизането им в съседни терени.
21. По време на строителството да извърши всички работи по отстраняване на допуснати от него грешки и некачествено извършени работи, констатирани от Възложителя, както и да отстранява всички появили се дефекти през гаранционния срок, констатирани съвместно с Възложителя след неговото писмено уведомление. 
22. Да предприеме всички необходими мерки за избягване на конфликт на интереси, както и да уведоми незабавно ВЪЗЛОЖИТЕЛЯ относно обстоятелство, което предизвиква или може да предизвика подобен конфликт. 
23. Преди приемателната комисия,  ИЗПЪЛНИТЕЛЯТ да почисти и отстрани от обекта цялата своя механизация, излишните материали, отпадъци и др.
24. Да охранява обекта за своя сметка, до предаването му на ВЪЗЛОЖИТЕЛЯ, като до приемането му от последния полага грижата на добър стопанин за запазването му до получаване на разрешение за ползване. 
25. Да изготви екзекутивната документация при завършване на строежа. 
26. Да изпълнява горепосочените и всички други задължения, установени в настоящия договор, с грижата на добър търговец. 
27. Да намалява неорганизираните прахови eмисии, минимум чрез оросяване на строителната площадка и пътните настилки в границата на обекта.  
28. Да извозва отпадъците до депо, посочено от ВЪЗЛОЖИТЕЛЯ:
29. При изпълнение на СМР следва да се спазват изискванията на действащото законодателство.
30.  СМР трябва да се изпълнят в съответствие с одобрените работни проекти.
31.  Да предприеме всички мерки, за да осигури безопасността на строителната площадка. По време на изпълнение на строителните работи да спазва изискванията на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи, както и по всички други действащи нормативни актове и стандарти относно безопасността и хигиената на труда, техническата и пожарната безопасност при строителство и експлоатация на подобни обекти, а също и да се грижи за сигурността на всички лица, които се намират на строителната площадка. Да спазва одобрения от Възложителя и компетентите органи План за безопасност и здраве за строежа. Възложителят, чрез Консултанта, ще осигури Координатор по безопасност и здраве за етапа на строителството в съответствие с изискванията на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи.
32.  Преди започване на строителството да покани представители на всички дружества и ведомства, експлоатиращи подземни проводи и съоръжения за уточняване точното местоположение на съществуващите подземни проводи и съоръжения и в близост до тях изкопните работи да се извършват изключително внимателно и на места, където е необходимо, ръчно.
33. При изпълнение на строителните и монтажните работи да ограничи своите действия в рамките само на строителната площадка. След приключване на строителните работи изпълнителят е длъжен да възстанови строителната площадка в първоначалния вид - да изтегли цялата си механизация и невложените материали и да остави площадката чиста от отпадъци.
34. Изпитванията и измерванията на извършените строителни и монтажни работи следва да се изпълняват от сертифицирани лаборатории и да се удостоверяват с протоколи.
35. Да извършва за своя сметка всички работи по отстраняването на виновно допуснати грешки, недостатъци и др., констатирани от ВЪЗЛОЖИТЕЛЯ, ИНВЕСТИТОРСКИЯ КОНТРОЛ, СТРОИТЕЛНИЯ НАДЗОР и приемателната комисия, на всеки етап от строителството до издаване на разрешение за ползване, удостоверени с констативни протоколи. Некачествено извършени СМР няма да бъдат разплащани  до отстраняването им и повторното им качествено изпълнение. 

Чл.13. ИЗПЪЛНИТЕЛЯТ се задължава да поддържа надлежно по време на изпълнението на строителните работи за своя сметка застраховка “професионална отговорност”, съгласно Наредбата за условията и реда за задължително застраховане в проектирането и строителството (Д.В. бр.17/2004г.) или съгласно чл.171а от ЗУТ. 
Чл.14. ИЗПЪЛНИТЕЛЯТ няма право да се позове на незнание и/или непознаване на обекта, предмет на договора.
Чл.15. ИЗПЪЛНИТЕЛЯТ носи пълна отговорност за безопасното изпълнение на всички видове работи и дейности на обекта.
Чл.16. При осъществяване на действия по изпълнение на договора ИЗПЪЛНИТЕЛЯТ се задължава да опазва и да не допуска повреди или разрушения по подземната и надземната техническа инфраструктура и съоръжения, както и историческото и културно наследство, в обхвата на обекта, както и да не допуска замърсяване на улици и околната среда, да осигурява опазване на дърветата, тротоарите и площадките. В случай, че по своя вина ИЗПЪЛНИТЕЛЯТ причини щети от подобно естество, то възстановяването им е за негова сметка. Санкциите при констатирани нарушения са за сметка на ИЗПЪЛНИТЕЛЯ. Вреди, нанесени на трети лица при изпълнение на строителството, се заплащат от Изпълнителя. Нанесени вреди на подземна инфраструктура при грешни изходни данни не са за сметка на ИЗПЪЛНИТЕЛЯ, а се предявяват от ВЪЗЛОЖИТЕЛЯ на съответното експлоатационно дружество. 
Чл.17. Ако за изпълнението на договора се налага ИЗПЪЛНИТЕЛЯТ да ползва взривни, горивни и/или други опасни  материали, представляващи заплаха за здравето и сигурността на населението, същият е длъжен да спазва стриктно действащите разпоредби в Република България.
Чл.18.1. Изпълнителят се задължава да сключи договор/договори за подизпълнители в срок от 7 дни от сключване на настоящият Договор. В срок до три дни от сключването на договор за подизпълнение или на договор за замяна или включване на подизпълнител, ИЗПЪЛНИТЕЛЯТ представя на ВЪЗЛОЖИТЕЛЯ копие на договора заедно с всички документи, които доказват изпълнение на условията по чл.66, ал.14 от ЗОП. *
18.2. След сключване на договора за подизпълнение и най-късно преди започване на изпълнението му, Изпълнителят уведомява Възложителя за името, данните за контакт и представителите на подизпълнителите, посочени в офертата. Изпълнителят уведомява Възложителя за всякакви промени в предоставената информация в хода на изпълнението на поръчката.*
18.3. Замяна или включване на подизпълнител по време на изпълнение на договора за настоящата обществена поръчка се допуска, когато възникне необходимост, ако са изпълнени едновременно следните условия: 
· за новия подизпълнител не са налице основанията за отстраняване в процедурата; 
· новият подизпълнител отговаря на критериите за подбор, включително по отношение на дела и вида на дейностите, които ще изпълнява.*
18.4. Подизпълнителите нямат право да превъзлагат една или повече от дейностите, които са включени в предмета на договора за подизпълнение. *
18.5. Независимо от възможността за използване на подизпълнители отговорността за изпълнение на договора за обществена поръчка е на изпълнителя. *

V. ГАРАНЦИОННИ СРОКОВЕ
Чл.19.1. Гаранционните срокове за изпълнените СМР по видове работи са в съответствие Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти. 
Чл.19.2. Гаранционните срокове започват да текат от датата на въвеждането на строителния обект в експлоатация (издаване на разрешение за ползване).
Чл.19.3. Извършените работи по отстраняване на дефектите и/или недостатъците, появили се в гаранционния срок, са за сметка на ИЗПЪЛНИТЕЛЯ. За проявили се в рамките на гаранционния срок дефекти и/или недостатъци, се отправя писмена покана до ИЗПЪЛНИТЕЛЯ за съставяне на констативен протокол, подписан между ВЪЗЛОЖИТЕЛ, КОНСУЛТАНТ ИНВЕТИТОРСКИ КОНТРОЛ И ПРОЕКТАНТ, в който се посочва срок за отстраняването на недостатъците/дефектите. В случай, че ИЗПЪЛНИТЕЛЯТ не изпрати свой представител, ВЪЗЛОЖИТЕЛЯТ съставя констативен протокол, в който се посочва срок за отстраняването на недостатъците/дефектите и същият се изпраща на ИЗПЪЛНИТЕЛЯ. 
Чл.19.4. ИЗПЪЛНИТЕЛЯТ се задължава да отстрани за своя сметка, в посочения в протокола срок, появилите се недостатъци и/или дефекти. Приемането на съответните поправки се извършва с констативен протокол.
Чл.19.5.  В случай, че ИЗПЪЛНИТЕЛЯТ не предприеме действия за отстраняване на дефектите и недостатъците, констатирани в гаранционния срок и/или не ги отстрани в съгласуван с ВЪЗЛОЖИТЕЛЯ срок, ВЪЗЛОЖИТЕЛЯТ може да възложи отстраняването им на трето лице, като ИЗПЪЛНИТЕЛЯТ дължи в троен размер стойността направените разходи по отстраняването. В този случай ВЪЗЛОЖИТЕЛЯТ има право да задържи изцяло или отчасти гаранцията за гаранционно поддържане. В тези случаи задълженията на ИЗПЪЛНИТЕЛЯ по чл. 19.1. остават.
Чл.19.6. Цялостното или частично усвояване на гаранцията за гаранционно поддържане не лишава ВЪЗЛОЖИТЕЛЯ от останалите права и средства за защита, с които разполага съгласно Договора и действащото законодателство. 

	VІ. ПРИЕМАНЕ НА ДЕЙНОСТИТЕ ПО ДОГОВОРА 
Чл. 20а За извършените СМР се съставят актове и протоколи, съгласно ЗУТ и Наредба № 3/31.06.2003 г. за съставяне на актове и протоколи по време на строителството. 
Чл. 20б Когато Изпълнителят се е отклонил от поръчката или работата му е с недостатъци, Възложителят има право да откаже нейното приемане и заплащането на част или на цялото възнаграждение, докато Изпълнителят не изпълни своите задължения по договора. 
Чл. 20в В случаите по предходния член, когато отклоненията от поръчката или недостатъците на работата са съществени, Възложителят разполага с едно от следните права по избор: 
1. Да определи подходящ срок, в който Изпълнителят безвъзмездно да поправи работата си; 
2. Да отстрани сам за сметка на Изпълнителя отклоненията от поръчката, респективно недостатъците на работата. 
3. Да поиска намаление на възнаграждението, съразмерно с намалената цена или годност на изработеното. 


VII. УСЛОВИЯ ЗА ПРЕКРАТЯВАНЕ НА ДОГОВОРА
Чл.20.1.  Настоящият договор се прекратява:
1. С изтичане на срока на договора и изпълнение на всички задължения на страните;
2. При настъпване на обективна невъзможност за изпълнение на договора, за което обстоятелство засегнатата страна е длъжна да уведоми другата страна в срок до 10 дни от настъпване на невъзможността;
3. При прекратяване на юридическо лице – ИЗПЪЛНИТЕЛ по договора без правоприемство, по смисъла на законодателството на държавата, в която съответното лице е установено;
4. При условията на чл. 118 от Закона за обществените поръчки.
5. При условията на чл.114 от ЗОП (Настоящата точка е валидна само за обособена позиция №2) 

Чл.20.2.  Договорът може да бъде прекратен предсрочно:
	1. по взаимно съгласие на страните, изразено в писмена форма;
2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.
3. едностранно, без предизвестие, при виновно пълно неизпълнение на някое от задълженията на Изпълнителя по раздел ІV от настоящия договор.


Чл.20.3. ВЪЗЛОЖИТЕЛЯТ може да прекрати без предизвестие договора и при  забавяне на строителството с повече от 30 (тридесет) календарни дни;

Чл.20.4. При прекратяване на договора при условията на чл.20.1, т.5, ВЪЗЛОЖИТЕЛЯТ не дължи нито връщане на гаранцията, нито заплащане на извършените работи, а получените плащания подлежат на незабавно възстановяване ведно със законната лихва;

Чл.20.5. При прекратяване на договора при условията на чл. 20.1, т.2 и т.3, чл. 20.2, т.2 и т.3, чл.20.3, както и при прекратяване на договора при условията на чл.118, ал.1, т.2 и 3 от ЗОП, ИЗПЪЛНИТЕЛЯТ връща получения аванс за съответната възложена, но неизпълнена дейност, а ВЪЗЛОЖИТЕЛЯТ не дължи обезщетение за претърпени вреди от прекратяване на договора. 

Чл. 20.6. Възложителят може по всяко време до завършване и предаване на обекта да се откаже от договора и да прекрати действието му. В този случай той е длъжен да заплати на Изпълнителя стойността на действително извършените до момента на отказа работи, приети с подписан приемо-предавателен протокол за действително изпълнени работи, подписан между ВЪЗЛОЖИТЕЛ, КОНСУЛТАНТ ИНВЕТИТОРСКИ КОНТРОЛ И ПРОЕКТАНТ. 



VIII. НЕУСТОЙКИ И САНКЦИИ
Чл.21. ВЪЗЛОЖИТЕЛЯТ и ИЗПЪЛНИТЕЛЯТ не носят отговорност при невиновно неизпълнение на договорните си задължения.
Чл.22. Всички щети, понесени от ВЪЗЛОЖИТЕЛЯ, резултат на грешки, недостатъци и пропуски, както и в резултат от некачественото СМР и неспазване на сроковете, са за сметка на ИЗПЪЛНИТЕЛЯ.
Чл.23. При неспазване на срока за изпълнение на СМР по вина на ИЗПЪЛНИТЕЛЯ, същият дължи на ВЪЗЛОЖИТЕЛЯ неустойка в размер на 0,5 %  от стойността на договора без ДДС за всеки просрочен ден, но не повече от 30 % от същата стойност. Закъснението се документира с констативен протокол, съставен от длъжностни лица от общината и КОНСУЛТАНТА по чл.166 от ЗУТ, който се връчва на ИЗПЪЛНИТЕЛЯ.
Чл.24. При некачествено изпълнение на поръчката от ИЗПЪЛНИТЕЛЯ, съдържащо отклонения от изискванията на ВЪЗЛОЖИТЕЛЯ, същият дължи неустойка в размер до 5% от стойността на договора  по чл.2 без ДДС, както и отстраняване на всички некачествено извършени работи. Некачественото изпълнение  се констатира с констативен протокол, съставен от длъжностни лица от общината и КОНСУЛТАНТА по чл.166 от ЗУТ, който се връчва на ИЗПЪЛНИТЕЛЯ.
Чл.25. При забавяне плащанията от страна на ВЪЗЛОЖИТЕЛЯ, същият дължи на ИЗПЪЛНИТЕЛЯ законната лихва.
Чл. 26. В случай, че ИЗПЪЛНИТЕЛЯТ наруши задължението си по чл. 31.3 от настоящия договор и за определен период ВЪЗЛОЖИТЕЛЯТ не е бил обезпечен съгласно клаузите на договора, ИЗПЪЛНИТЕЛЯТ дължи неустойка в размер на 0.5 % от гаранцията по чл. 31.1, съответно по чл.31.2, т. 2 за всеки просрочен ден, но не повече от 10% от същата.
Чл.27. Наложените глоби от държавните институции за установени нарушения са за сметка на виновната страна.
Чл.28. В случаите на неизпълнение на срока по чл.7.2.1 по вина на ИЗПЪЛНИТЕЛЯ, окончателното завършване на обекта се извършва по единичните цени, посочени в ценовото предложение на ИЗПЪЛНИТЕЛЯ, които са били в сила до изтичане на срока и не подлежат на актуализация.
Чл.29. При неотстраняване на появилите се дефекти в гаранционния срок от ИЗПЪЛНИТЕЛЯ, същият дължи на ВЪЗЛОЖИТЕЛЯ тройния размер на направените за отстраняването им разходи, както и претърпените вреди.  
Чл.30. (1) ВЪЗЛОЖИТЕЛЯТ има право да удържи всяка дължима по този Договор неустойка, санкция, обещетение за претърпени вреди и нанесени щети от всяко едно дължимо плащане или от гаранцията за изпълнение, като уведоми писмено ИЗПЪЛНИТЕЛЯ за това.  
(2) Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.
Чл.30а При неизпълнение на договорените условия изправната страна може едностранно да прекрати изпълнението на настоящия договор, като по реда установен със ЗЗД и ГПК поиска от неизправната страна обезщетение за нанесени щети. 
Чл.30б При прекратяване на договора по вина на Възложителя, последният дължи на Изпълнителя заплащане на стойността на извършените до датата на прекратяването дейности, които отговарят на изискванията на настоящия договор, въз основа на двустранно съставен и подписан констативен протокол за извършените неизплатени дейности. 
Чл.30в Възложителят има право изцяло или частично да задържи гаранцията за изпълнение на поръчката в следните случаи: 
(1) при прекратяване на настоящия договор по вина на Изпълнителя; 
(2) при прекратяване регистрацията на Изпълнителя (в случай, че същият е юридическо лице) или на смърт (в случай, че изпълнителят е физическото лице). 
(3) при заличаване на строителя от Камарата на строителите, с изключение на хипотезата в чл. 21, ал. 1, т. 5, предложение второ от ЗКС. 

	IX.  ГАРАНЦИИ
Чл.31.1. Гаранцията за изпълнение на настоящия договор в размер на............................. (......................................................................лева), представляваща 2 % от стойността на договора без ДДС.
Чл.31.2. Гаранцията за изпълнение на Договора се освобождава, както следва:
1. сумата от ....................... съставляваща ½ (една втора) от размера на внесената гаранция за изпълнение по чл.31.1, се освобождава в срок до 30 дни след приемане на извършените СМР на обекта и издаване на РП съгласно ЗУТ.
2. сумата от ....................... съставляваща останалата ½ (една втора) от размера на внесената гаранция за изпълнение по ал.1 се освобождава в 30-дневен срок след изтичане на посочените в чл.19.1 гаранционни срокове. 
В случаите по чл.20.3, гаранцията за изпълнение не се връща, а се усвоява от ВЪЗЛОЖИТЕЛЯ като неустойка за неизпълнение, като ВЪЗЛОЖИТЕЛЯТ има право да търси обезщетение за по-голям размер на претърпените вреди, щети и пропуснати ползи.
Чл.31.3. ИЗПЪЛНИТЕЛЯТ поддържа валидна гаранцията за изпълнение в пълен размер за срока на изпълнение на поръчката, до подписване РП, а  в размера по чл.31.2, т.2 най-малко 30-дневен срок след изтичане на посочените в чл.19.1 гаранционни срокове. 
Чл.31.4. ВЪЗЛОЖИТЕЛЯТ освобождава гаранцията без да дължи лихви за периода, през който средствата са престояли законно при него.
Чл.31.5. Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.
Чл.31.6. Освобождаването на гаранцията за изпълнение не отменя задълженията на ИЗПЪЛНИТЕЛЯ по отстраняване на констатирани забележки в гаранционният срок, вследствие на некачествено изпълнени СМР. ВЪЗЛОЖИТЕЛЯТ уведомява писмено ИЗПЪЛНИТЕЛЯ за констатираните недостатъци.
Чл.31.7. Цялостното или частично усвояване на гаранцията за изпълнение не лишава ВЪЗЛОЖИТЕЛЯ от останалите права и средства за защита, с които разполага съгласно Договора и действащото законодателство.
Чл.31.8. При усвояване на суми от гаранцията за изпълнение, ИЗПЪЛНИТЕЛЯТ е длъжен да възстанови гаранцията до пълния й размер, съответно до размера на чл.31.2, т.2, в срок до 20 /двадесет/ календарни дни от получаването на писмено уведомление от ВЪЗЛОЖИТЕЛЯ за основанието и размера за усвояването на сумата. При забава ИЗПЪЛНИТЕЛЯТ дължи неустойка в размер на 200 лв. (двеста лева) за всеки просрочен ден. Ако забавата продължи повече от 30 дни това ще се счита за съществено неизпълнение на Договора и представлява основание за ВЪЗЛОЖИТЕЛЯ да прекрати Договора с 7-дневно предизвестие.
Чл.31.9. Ако по надлежен ред се установи, че ВЪЗЛОЖИТЕЛЯ неоснователно е усвоил суми от гаранцията за изпълнение, той дължи връщане на сумата заедно със законната лихва върху размера на усвоената сума.
Чл.31.10. Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ: 
                Банка: 
                BIC:    
                IBAN: 

Чл.31.11. Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:
1. да бъде безусловна и неотменяема банкова гаранция [във форма, предварително [съгласувана с] ВЪЗЛОЖИТЕЛЯ]] / [да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор];
2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.

Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

Чл.31.12. Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, след одобрението и от Възложителя, издадена в полза на ВЪЗЛОЖИТЕЛЯ / [в която ВЪЗЛОЖИТЕЛЯТ е посочен като трето ползващо се лице (бенефициер)], която трябва да отговаря на следните изисквания:
1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;
2. да бъде безусловна и със срок на валидност за целия срок на действие на Договора плюс 30 (тридесет) дни след прекратяването на Договора. 
3. Застрахователната премия трябва да бъде платима еднократно.

Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ. 

Чл.31.13. ВЪЗЛОЖИТЕЛЯТ освобождава Гаранцията за изпълнение при условията на чл.31.2, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

Чл.31.14. Освобождаването на Гаранцията за изпълнение се извършва, както следва:
1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в Договора; 
2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;
3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице.


Х. НЕПРЕОДОЛИМА СИЛА
Чл.32.1. Страните по настоящия договор не дължат обезщетение за претърпени вреди и пропуснати ползи, ако те са причинени в резултат на непреодолима сила.
Чл.32.2.  „Непреодолима сила" по смисъла на чл. 306, ал. 2 от Търговския закон е непредвидено или непредотвратимо събитие от извънреден характер, възникнало след сключването на договора.
Чл.33.1. Страната, която не може да изпълни задължението си, поради непреодолима сила, е длъжна в тридневен срок от настъпването й да уведоми другата страна писмено в какво се състои непреодолимата сила и какви са възможните последици от нея. При неуведомяване в срок съответната страна дължи обезщетение за вреди.
Чл.33.2. Ако страната, която е следвало да изпълни свое задължение по настоящия договор, е била в забава преди настъпване на непреодолима сила, тя не може да се позовава на непреодолима сила за периода на забава преди настъпването й.
Чл.34.1. Не е налице непреодолима сила, ако съответното събитие е следствие на неположена грижа от страна на ИЗПЪЛНИТЕЛЯ и при полагане на дължимата грижа то може да бъде преодоляно.
Чл.34.2. Не представлява "непреодолима сила" събитие, причинено по небрежност или чрез умишлено действие на страните или на техни представители и/или служители.
Чл.34.3. Докато трае непреодолимата сила, изпълнението на задълженията и свързаните с тях насрещни задължения се спира.
Чл.34.4. Докато трае непреодолимата сила ИЗПЪЛНИТЕЛЯТ е длъжен да положи всички разумни усилия, за да избегне, отстрани или ограничи до минимум понесените вреди и загуби.
Чл.35. При спиране на строителството вследствие на непреодолима сила предвидените срокове се увеличават със срока на спирането.
Чл.35.1.Не може да се позовава на изключителни или непредвидени обстоятелства тази страна, чиято небрежност или умишлени действия или бездействия са довели до невъзможност за изпълнението на договора. 
Чл.35.2 Липсата на парични средства не представлява „непредвидено обстоятелство". 



ХI.  ОБЩИ РАЗПОРЕДБИ
Чл.36.1. Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. 
Чл.36.2. ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в срок до 10 (десет) дни от узнаването им. В случай, че трети лица предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по Договора.
Чл.37. При изпълнението на Договора, ИЗПЪЛНИТЕЛЯТ и неговите подизпълнители са длъжни да спазват всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.
Чл. 38.1. Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.
Чл.38.2. С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.
Чл.38.3.  Не се счита за нарушение на задълженията за неразкриване на Конфиденциална информация, когато:
1. информацията е станала или става публично достъпна, без нарушаване на този Договор от която и да е от Страните;
2. информацията се изисква по силата на закон, приложим спрямо която и да е от Страните; или
3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;
В случаите по точки 2 или 3 Страната, която следва да предостави информацията, уведомява незабавно другата Страна по Договора.
Чл.38.4.  Задълженията по тази клауза се отнасят до съответната Страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица. 
Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание. 
Чл.38.5. Страните се задължават предоставените лични данни да бъдат използвани единствено и само за целите на настоящия договор и ще се обработват, съхраняват и предоставят само и единствено по реда, предвиден в Регламент (ЕС) 2016/679/.
[bookmark: _DV_M169][bookmark: _DV_M170]Чл.39. ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на дейностите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.
Чл.40. Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора и по договорите за подизпълнение могат да бъдат прехвърляни или залагани съгласно приложимото право.
Чл.41. Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на чл. 116 от ЗОП.
Чл.41.1.  Когато при преобразуването дружеството на първоначалния Изпълнител не се прекратява, то отговаря солидарно с новия Изпълнител - правоприемник.
Чл. 42. В случай на противоречие между каквито и да било уговорки между Страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на Договора и на останалите уговорки между Страните. Нищожността на някоя клауза от Договора не води до нищожност на друга клауза или на Договора като цяло.
Чл.42.1. Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.
Чл.43. За целите на този Договор данните и лицата за контакт на Страните, отговорни длъжностни лица по изпълнение на договора, упълномощени да по неговото изпълнение са, както следва:
1. за ВЪЗЛОЖИТЕЛЯ: гр. ……………., лице отговорно за договора …………………………, тел: ……………….., mail:
2. за ИЗПЪЛНИТЕЛЯ: гр. …………….., ………………………, пощенски код:……… ….тел: ………….., mail: ………………., лице отговорно за договора ………………………………...
Чл.44. За дата на уведомлението се счита:
1. датата на предаването – при лично предаване на уведомлението;
2. датата на пощенското клеймо на обратната разписка – при изпращане по пощата;
3. датата на доставка, отбелязана върху куриерската разписка – при изпращане по куриер;
3. датата на приемането – при изпращане по факс;
4. датата на получаване – при изпращане по електронна поща. 
Чл.45. (1) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.
(2) Всички документи по договора, свързани с изпълнението и приемането на дейности по договора, включително и тези, обуславящи определяне на неговия начален или краен срок (ако е приложимо), следва да бъдат задължително регистрирани в административната информационна система на Възложителя.  Регистрирането на документите се извършва в деня на настъпилото събитие, освен в случаите на основателна обективна невъзможност, като за дата на съответния документ се приема датата на неговото съставяне.

Чл.46. При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 7 (седем) дни от вписването ѝ в съответния регистър.

Чл.47. За неуредените в този Договор въпроси се прилагат разпоредбите на действащото българско законодателство.

Чл.48. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.
Неразделна част от този договор са: Техническо предложение, Ценово предложение на Изпълнителя, Списък на персонала и/или с ръководния състав с определена професионална компетентност поръчка и Гаранция за изпълнение на договора 
Договорът се изготви в 2 (два) екземпляра и съдържа ........ страници. 
Забележка:Текстовете обозначени със * са приложими в случай, че в офертата си участникът е посочил, че при изпълнението на обществената поръчка ще ползва подизпълнител/и.

ВЪЗЛОЖИТЕЛ:				ИЗПЪЛНИТЕЛ:		


ГЛ. СЧЕТОВОДИТЕЛ:

